Dimitrovgrad (Venäma)

**Dimitrovgrad** (, , edel 1972. vot oficialine nimi oli *Melekess*) om Venäman lidn Ul'janovskan agjan päivnouzmas. Se om agjan kahtenz' surtte lidn. Lidnümbrik om alištunu agjan tobmudele oikti. Lidn om Melekessan rajonan administrativižeks keskuseks mugažo, ei mülü sihe.

## Istorii
Eländpunktan aluz om pandud vl 1698 kuti *Čuvašan Melekess*-külä () Melekess-jogen () alajoksmusen hural randal. Kätihe *Melekessan Tegint* Melekess-posadaks ičeze Dumanke i lidnan oiktusidenke vn 1877 heinkus. Melekess sai lidnan statusad vl 1926.

Dimitrovgradan ižandusen päsarakod oma atomreaktoriden tedoiduzkeskuz (kuz' atomreaktorad), mašinansauvomine (vagonad-laboratorijad, toine kodvindtehnik i avtomatik raudteiden täht, mašiništ kivivoin da gazan tegimišton täht, avtoagregatoiden tegim AvtoVAZ:an täht), meblin i oluden tehmine, torguind.

## Geografijan andmused
Lidn sijadase Melekess- da Sur' Čeremšan-jogiden lanktendan sijas Kuibiševan vezivaradimhe, seižub 50..100 m ü.m.t. korktusil, keskmäine korktuz om 88 metrad valdmeren pindan päl. Lidnümbrikon territorii om ümbärtud Melekessan rajonal kaikiš polišpäi, lidn sijadase ümbärdajan rajonan keskuzpalas.

Matkad Ul'janovskhasai om kahesakümne viž kilometrad päivlaskmha avtotedme. Toižed lähembaižed lidnad oma Nurlat (Tatarstan) 81 km päivnouzmha orhal vai 123 km avtotedme, Tol'jatti (Samaran agj) 79 km suvhe orhal vai 105 km avtotedme, Sengilei 61 km suvipäivlaskmha orhal vai 157 km avtotedme.

## Tobmuz
Dimitrovgrad om lidnümbrikon üks'jäižeks eländpunktaks. Lidnfartaloiden pind om 40,5 km².

Edeližed lidnan pämehed oma Aleksei Košaev (reduku 2016 — reduku 2018) i Bogdan Pavlenko (eloku 2019 — heinku 2021).

## Eläjad
Vl 1926 lidnan eläjiden lugu oli 18 tuhad ristituid. Vn 2010 Venäman rahvahanlugemižen mödhe kaik 122 580 ristitud elihe lidnas, vn 2021 — 110 968 ristitud. Kaik 116 055 eläjad oli lidnas vl 2017. Kaikiš suremb lidnan ristitišt oli 137 200 eläjad vl 1999.

Rahvahad (enamba 1 % vl 2010): venälaižed — 70,9 %, totarlaižed — 12,3 %, čuvašalaižed — 4,9 %, mordvinalaižed — 1,6 %, ukrainalaižed — 1,0 %, toižed rahvahad — 2,3 %, rahvahuden ozutandata — 7,0 %.

Ortodoksižen hristanuskondan nell'toštkümne pühäpertid oma kaičenus i saudud lidnas: Spasan Toižetamižen kafedraline päjumalanpert' (om sätud vll 2004−2007), Mikulai-čudonsädajan päjumalanpert' (letihe vll 1985−1988, ende kafedraline), seičeme jumalanpertid i viž časounäd. Islaman pühäpert' om saudud vodele 1900, eli läbi sures kohenduses vl 2006.

Lapsiden opendusen aluzkundad oma päivkodid, keskškolad.

## Galerei

Димитровград, здание администрации - panoramio.jpg|Lidnan tobmuden sauvuz (2007)
Dimitrovgrad civil registry.jpg|Naimiželon registracijan pert'kulu (2004)
Dimitrovgrad(Russia)Church in Old Town.JPG|Spasan Toižetamižen kafedraline päjumalanpert', vn 2007 nägu
Dimitrovgrad Mosque2.jpg|Islaman pühäpert', vn 2012 nägu
Димитровград, вид на НИИАР - panoramio.jpg|Nägu atomreaktoriden tedoiduzkeskushe vl 2006
DAAZ 1983.jpg|Avtoagregatoiden tegimen (DAAZ:an) sauvused vl 1983
Dimitrovgrad NKC.JPG|Tedon da kul'turan keskuz (2012)
Dimitrovgrad International64d.JPG|Dimitrovgradan dramteatr A.N. Ostrovskijan nimed (2012)
Автовокзал - panoramio - Ilya Vassilevsky.jpg|Avtobusstancii vl 2007
Dimitrovgrad RailwayStation 5027.jpg|*Dimitrovgrad*-päraudtestancii vl 2015


## Homaičendad


## Irdkosketused
* Dimitrovgrad-lidnan Duman oficialine sait (''dumadgrad.ru''). 
* Lidnan Administracijan oficialine sait (''dimitrovgrad.gosuslugi.ru'').